На основу члана 34 став 1 Закона о државној имовини ("Службени лист ЦГ", број 21/09, 40/11), члана 34 став 1, члана 38 став 1 тачка 9 Закона о локалној самоуправи ("Службени лист ЦГ", бр. 2/18, 034/19, 38/20, 50/22 и 84/22), члана 20 став 1 и члана 38 став 1 тачка 9 Статута општине Беране ("Службени лист ЦГ- Општински прописи", број 42/18), Скупштина општине Беране, на сједници одржаној дана **12.02.2024**. године, донијела је:

ОДЛУКУ

о учешћу општине Беране у поступку продаје дијела имовине стечајног дужника ДОО "SIMON VOYAGES“ - у стечају - Беране

Члан 1

Општина Беране учествује у поступку продаје дијела имовине стечајног дужника ДОО "SIMON VOYAGES“ - у стечају - Беране, јавним прикупљањем понуда, на основу јавног огласа објављеног у дневном лист "Дан" дана 20.01.2024. године, на начин прописан Законом о стечају.

Члан 2

Предмет продаје је дио имовине стечајног дужника ДОО "SIMON VOYAGES“ - у стечају - Беране и то: 1: Парцела са објектима,локација Рудеш-: А дио листа- Катастарска парцела бр. 992- укупне површине 24.523м2; В дио листа -1.1-пословне зграде у ванпривреди П-352м2, зграда бр. л,на парцели бр. 992, приземна зграда; 1-2-помоћна зграда у привреди П-1.286м2, зграда бр.2, на парцели бр.992, приземна зграда; л-3-помоћне зграде у привреди П- 100м2, зграда бр. 3, на парцели бр. 992, приземна зграда; 1 -4- помоћне зграде у привреди П-140м2, зграда бр.4, на парцели бр. 992, приземна зграда; л-5-помоћне зграде у привреди П-23м2, зграда бр. 5, на парцели бр. 992, приземна зграда; л-6- помоћне зграде у привреди П-152м2, зграда бр.6, на парцели бр. 992, приземна зграда; л-7- гаража П-801м2, зграда бр.7, на парцели бр.992, приземна зграда; л-8-. помоћне зграде у привреди П-83м2, зграда бр.8, на парцели бр.992, приземна зграда; л-9- помоћне зграде у привреди П-5м2, зграда бр.9, на парцели бр.992, приземна зграда; л-10- помоћне зграде у привреди П-326м2, зграда бр.10, на парцели бр.992, приземна зграда; л-лл- помоћне зграде у привреди П-23м2, зграда бр. л л, на парцели бр.992, приземна зграда; л-12- помоћне зграде у привреди П-412м2, зграда бр.л2, на парцели бр.992, приземна зграда. Обим права-Својина 1/1, уписане у ЛН 347 КО Будимља парцела бр. 992 ПЈ Беране.

Члан 3

Овлашћује се предсједник општине Беране да учествује у поступку продаје дијела имовине из члана 2 ове одлуке, достављањем Понуде Привредном суду Црне Горе за поступак прикупљања понуда, на начин и под условима како је то дефинисано јавним огласом.

Члан 4

Уколико општина Беране буде изабрана као најповољнији понуђач, овлашћује се Предсједник општине Беране да потпише Уговор о купопродаји имовине из члана 2 ове одлуке, којим ће бити дефинисана права и обавезе уговорних страна.

У случају куповине имовине из члана 2 ове одлуке, купопродајна цијена биће исплаћена из Буџета општине Беране за 2024.године, из средстава опредијељених општини Беране од стране Владе Црне Горе по основу прихода остварених по програму економског држављанства.

Члан 5

Обавезује се Предсједник општине Беране да Скупштини општине Беране поднесе извјештај о спроведеном поступку куповине дијела имовине из члана 2 ове одлуке.

Члан 6

Одлуком Привредног суда ЦГ, утврдиће се да је продаја извршена и наложиће се одговарајућем регистру да изврши упис права својине и брисање забиљежби уписаних у Листу непокретности бр. 347 КО Будимља, а сходно члану 140 Закона о стечају.

Члан 7

Ова одлука ступа на снагу даном објављивања у "Службеном листу ЦГ - Општински прописи".

**СКУПШТИНА ОПШТИНЕ БЕРАНЕ**

**Број: 02-016/24- 62 ПРЕДСЈЕДНИК**

**Беране, 12.02. 2024. године Милун Рмуш, с.р.**

***Образложење***

Правни основ за доношење ове Одлуке садржан је у члану 34 став 1 Закона о државној имовини којим је прописано да општина одлучује о стицању и располагању правима која јој припадају у складу са овим законом.

Чланом 34 став 1 Закона о локалној самоуправи је прописано да општина располаже, штити и управља својом имовином сходно њеној намјени, са пажњом доброг привредника, у складу са посебним законом, чланом 38 став 1 тачка 9 истог закона којом је прописано да располаже непокретном имовином, осим у случајевима отуђења имовинских права на непокретностима непосредном погодбом, утврђеним законом којим се уређује државна имовина, као и чланом 20 став 1 Статута општине Беране којим је прописано да „имовином располаже и управља скупштина, осим у случајевима отуђења имовинских права на непокретности непосредном погодбом, утврђеним законом којим се уређује државна имовина, као и чланом 38 став 1 тачка 9 који прописује да скупштина „располаже непокретном имовином, осим у случајевима отуђења имовинских права на непокретностима непосредном погодбом, утврђеним законом, којим се уређује државна имовина“.

Разлози за доношење ове Одлуке су у прибављању непокретности, односно увећању имовине за потребе општине и јавних служби чији је оснивач општина на локацији у оквиру бизнис зоне Рудеш. Уколико би се ова имовина купила у поступку по предметном јавном огласу отварају се бројне могућности за њену валоризацију, коришћење од стране органа и служби општине Беране, пренамјене непокретности, издавање у закуп и др.

Средства за куповину предметне непокретнсти обезбијеђена су Буџетом општине Беране из прихода уступљених од стране Владе Црне Горе по Програму економског држављанста и која се налазе на посебном рачуну, а која имају статус намјенских средстава.

Из напријед изложених разлога предлажемо да Скупштина општине донесе Одлуку као у тексту предлога.